سید مولانا عبدالاحد آغا عرف لالک آغا

سید مولانا عبدالاحد آغا عرف لالک آغا کی پیدائش 1939ء میں کشنئی شیخو میں اپنے ننھیال میں  ہوئی ہے جہاںآپ کےوالد سیدخواجہ احمد آغاؒ  کشنئی شیخو کے مسجد میں امام تھے۔سید مولانا عبدالاحد آغاصرف 8 سال کی عمر میں افغانستان سے اپنی والدہ کے چچا زاد بھائی مولوی نجم الدین ؒ کے ساتھ بغرض تعلیم سنجاوی(سابق ضلع لورالائی اورموجودہ ضلع زیارت)آئےبعد ازاں لورالائی اورگس (مسلم باغ)، وچہ زامہ اور کان مہترزئی (مسلم باغ) کے علاوہ کوئٹہ ومختلف  پشتون علاقوں کے مدارس  ومساجد میں دینی تعلیم حاصل کرتے رہے۔ اس دوران افغانستان کے مختلف علاقوں کابل،چرخ ،قلات و غزنی میں بھی تعلیم حاصل کی لیکن سب سے زیادہ وقت غزنی کے علاقے ’’رامک ‘‘ میں مولانا عبدالعزیز اخندزادہؒ کے ساتھ گزارا۔1968ء میں وہاں جملہ فنون (صرف ،نحو،فقہ اوراصول فقہ کے جملہ کتب، بلاغت میں  مختصرالمعانی، مطول  وغیرہ، کلام میں شرح عقائد نسفی، شرح عقائد جلالی، شرح مواقف، خیالی، رسالہ میرزاہد وغیرہ، منطق میں قطبی ،سلم العلوم ، میرقطبی ، صغریٰ و کبریٰ:میر سید شریف جرجانی، ایساغوجی ، قاضی،حمداللہ و غفور وغیرہ، فلسفہ/حکمت میں ہدایۃ الحکمۃ، شرح ہدایۃ الحکمۃ(میبذی)، صدرا، شمس بازغہ وغیرہ  اور ریاضی میں خلاصہ الحساب،تحریراقلیدس،تشریح الافلاک،رسالہ قوشنجیہ،شرح چغمینی وغیرہ  جیسے دقیق و عمیق کتب   کی  تکمیل کے بعددستار بندی کئے بغیرواپس اپنےگھر کوئٹہ آئےکیونکہ آپ  کاشوق تھاکہ دارالعلوم دیوبندجاکردستاربندی کرلوں لیکن اس وقت پاکستان و انڈیا کے حالات انتہائی کشیدہ تھے اس لئے دیوبند انڈیا جانا ممکن نہ ہوا، اسی انتظار میں 2 سال تک کوئٹہ کے مختلف مساجد میں طلبہ کو فنون کی بڑی کتب کا درس دیتے رہے اسی دوران جامعہ دارالرشاد چمن پھاٹک کوئٹہ میں بھی مدرس رہے اور بالاخر 1971ء میں  صوبہ سرحد جاکر ٹانک ،کوہاٹ میں مختصر وقت گزارنے کے بعد ضلع صوابی میں مولانا حمداللہ جانؒ (ڈاگئی مولانا صاحبؒ) کے ہاں ترجمہ قرآن کریم اور علم مناظرہ پڑھنے کے بعد اگلے سال 1973ءمیں  دیوبند ثانی جامعہ دارالعلوم اکوڑہ خٹک  میں مولانا عبدالحقؒ کے ہاں دورہ حدیث پڑھ کر سند فراغت حاصل کی۔ اس کے بعد واپس کوئٹہ آکر مختلف مساجد ومدارس میں درس و تدریس سے وابستہ رہے۔ حاجی میاں خان مسجد ترین روڈ کوئٹہ، کلی کاسی چشمہ اچوزئی، کلی عمر اور کلی نوحصار میں امامت کے ساتھ ساتھ تشنگان علوم نبویہ ﷺ کا علمی پیاس بجھاتے رہے۔1992ء میں  حضرت مولانا دادمحمدؒ عرف حاجی باباؒروانی کے ساتھ سلسلہ تصوف کے کھڑی میں منسلک ہوکر سلسلہ نقشبندیہ میں بیعت ہوئےاور اس وقت چاروں سلسلوں کے ماذون ہیں۔ 1989ء تاحال جمعیت روڈخلجی آباد لنک سپنی روڈ کوئٹہ میں رہائش پزیر ہیں ۔ اس دوران 2007ء میں جامع راحت القلوب وخانقاہ یعقوبیہ(منسوب بسوئے جدامجدحضرت مولانا محمد یعقوب چرخیؒ) کی داغ بیل ڈالی اور یہیں پر علوم ظاہری وباطنی کے خدمات جاری رکھے ہوئے ہیں۔آپ کے سات صاحبزادے ہیں :ڈاکٹرسید باچاآغا،سید شاہ آغا،سید محمد شفیق آغا،سید محمد صدیق آغاؒ   (شہید)،سید محمد رفیق آغا،سید محمد عتیق آغا اورسید محمد مزمل آغا۔